अब रजिस्ट्री के साथ प्रापर्टी की सैटेलाइट इमेज भी लगानी होगी
भास्कर संवाददाता | नसरुल्लागंज
अब प्रापर्टी की खरीद, फरोख्त के लिए रजिस्ट्री के साथ प्रापर्टी की सैटेलाइट इमेज चस्पा करनी होगी। इससे प्रापर्टी की खरीद-फरोख्त में धोखाधड़ी पर अंकुश लग सकेगा। प्रापर्टी की रजिस्ट्री के लिए बनाए गए संपदा साफ्टवेयर में पंजीयन विभाग अब इस सुविधा का लाभ देने जा रहा हैं। इसके लिए खरीददार को कोई अलग से शुल्क नहीं अदा करना होगा। शहर में काॅलोनियों की ई-मैपिंग के लिए पंजीयन मुख्यालय को इसकी जिम्मेदारी सौंपी गई हैं।
यह होगा फायदा
शहरी क्षेत्रों में काॅलोनियों की मैपिंग का काम गूगल इमेज व अन्य तकनीकों से किया जा रहा हैं। इससे शहर के 2000 से अधिक घरों की सैटेलाइट इमेज तैयार की जा रही है। इससे यह पता चलेगा कि मौके पर कितने प्लाट, फ्लैट या निर्माण है। इससे विभाग को यह फायदा होगा कि सही-सही स्टांप डयूटी वसूली जा सकेगी। वहीं आम लोगों को भी उनकी संपत्ति का सही भौतिक सत्यापन का लाभ होगा। इसमें खास बात यह हैं कि बड़ी काॅलोनियों व टाउनशिप में बगैर डेवलपमेंट या खाली जमीन पर निर्माण बताकर की जाने वाली रजिस्ट्री पर रोक लग जाएगी।
नसरुल्लागंज स्थित उपपंजीयक कार्यालय भवन
मैपिंग कार्य किया जाएगा
अभी यह सुविधा जिला स्तर पर चल रही हैं। शीघ्र ही नगर में ही यह व्यवस्था शुरू की जाएगी। इसमें शहर के तमाम एरिये का मैपिंग कार्य किया जाएगा, वहीं सैटेलाइट इमेज को अपलोड करने का काम करने का काम भी होगा। -राजेश जैन, उपपंजीयक नसरुल्लागंज
मैप पहल से आसान होगी पहचान
सैटेलाइट मैप को उस व्यक्ति की बताई गई प्रापर्टी वाली जगह पर लोकेट किया जाएगा।
वेबसाइट के जरिए उस जगह का नाम ऊंचाई वाला मैप कंप्यूटर तैयार करके देगा।
इस मैप में अक्षांश-देशांतर से लोकेशन लेकर उस घर या प्लाट की तस्वीर नजर आएगी और यह भी पता लग सकेगा कि आखिर प्रापर्टी बताए हुए स्थान पर है या नहीं।
hin_Deva mar_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva